Isto quiere dicir que pa que una plesiomorfia pueda considerar-se simplesiomorfia cal que no haiga cambeau guaire con a evolución que ha produciu os organismos descendients que se compara, ixo ye, que conserve intactas as caracteristicas esencials que la definen tamién en os organismos descendients. Por contra, una plesiomorfia que no pueda definir-se como simplesiomorfia ha d'haber-se bien perdiu u bien modificau evolutivament dica constituir o primordio d'una apomorfia present en os organismos descendients, y no puede conoixer-se si que por l'anatomía de fósils de l'organismo antipasau u bien conoixer-se solo que en tioría.